Meðal einkenna þess var að akuryrkja og túnrækt var stunduð á einum eða fáum ökrum heim við bæinn . Kýr og kindur voru reknar í sel á sumrin , og voru selin oftast fjarri heimabænum , í fjalllendi eða á heiðum á landi jarðarinnar . Til flutninganna notaði hann hesta . Alveg fram á 19. öld voru flestir bændur leiguliðar og greiddu bæði landskuld ( landskuld er leigugreiðsla fyrir að fá að búa á jörð ) og kúgildaleigur af leigubúfé til höfðingja . Þær tengdust tveimur farsóttum , svartadauða árið 1402 - 1404 og plágunni síðari árið 1494 . Í heild minnkaði landnýting gríðarlega vegna fólksfækkunar , og víða var hætt að nýta beit á afréttum . Kornrækt , sem líka var vinnuaflsfrek , lagðist víðast hvar af , járnvinnsla og saltvinnsla einnig . Kólnun veðurfars frá 13. öld hélt hins vegar áfram á 15. og 16. öld og varð mest á 18. öld . Jöklar skriðu fram og sums staðar suðaustanlands eyddust bæir vegna þessa . Kólnunin varð þó aldrei næg til að valda fólksflótta úr norðlægum sveitum , en hallæri og hafísar gátu valdið miklum skaða í einstökum kuldaköstum eins og 1685 - 1702 . Um 1680 voru íbúar sennilega nálægt 60.000 . Þeim fækkaði í hallærinu 1685 - 1702 og voru um 50.000 þegar manntal var tekið árið 1703 . Almennir bændur bjuggu á heimilum þar sem bændahjón , börn þeirra og eitt eða tvö vinnuhjú áttu heima . Langstærstur hluti landsmanna bjó á slíkum fjölskyldubúum . Kaupfélög voru stofnuð , og þau voru mikilvægur liður í því að Ísland varð efnahagslega sjálfstætt . Landeigendur seldu leiguliðum jarðirnar , og kaupfélögin tóku yfir verslun um allt land af dönskum fyrirtækjum . Um svipað leyti fór markaður fyrir sauðfjárafurðir erlendis að lokast , og eftir 1930 lokaðist hann enn meir vegna kreppunnar . Bændur voru þá farnir að selja mjólk og mjólkurafurðir til vaxandi þéttbýlis hér á landi . Bændasamfélagið upplifði skammvinna gullöld til 1980 . Þá hófust erfiðleikatímar í landbúnaði , sem stóðu allt fram yfir árþúsundamótin 2000 . Sverrir Jakobsson er prófessor í sagnfræði við Háskóla Íslands . Hann hefur meðal annars rannsakað heimsmynd Íslendinga á miðöldum og pólitíska sögu 12. og 13. aldar . Sverrir hefur verið virkur í ýmsum fjölfaglegum og fjölþjóðlegum rannsóknarverkefnum og stjórnaði fjölfaglegu verkefni um sögu Breiðfirðinga .